Տէր եւ տիկ. Սարգիս եւ Ալիս Տէր Պետրոսեաններու նախագահութեամբ եւ Հ.Մ.Ը.Մ.ի Կեդրոնական Վարչութեան կազմակերպութեամբ իրականացուող 10-րդ մարզախաղերուն իրենց մասնակցութիւնը կը բերեն միութեան 20 շրջաններէ պատուիրակութիւններ եւ Թեհրանի ՀՄԱԿ-ը ու Նայիրին ներկայացնող մարզական խումբեր։ Մարզախաղերու մասնակից շրջաններն են.- Հայաստան, Մոսկուա, Արեւմտեան Մ. Նահանգներ, Արեւելեան Մ. Նահանգներ, Հարաւային Ամերիկա, Գանատա, Աւստրալիա, Պուլկարիա, Լոնտոն, Փարիզ, Մարսէյ, Վալանս, Երուսաղէմ, Գահիրէ, Քուէյթ, Կիպրոս, Լիբանան եւ Սուրիա։